Gwasa 'zo siouaz, d'an amzer-se, e oa stank ar balioù e Fâtima. Bep sul e veze dañset er c'hêriadennoù. An Aotrou Manuel Marques Ferreira, pa zegouezas da berson er barrez, en em lakaas a-zevri da ober brezel d'an dañsou-se, holl dañsoù divalo anezo. A-du gantañ e oa Maria-Rosa ha difenn krenn a reas ouz he merc'hed mont d'ar bal. An dud all a reas evelti ha, tamm ha tamm, e voe skarzet ar balioù eus kêriadenn Aljustrel.